આખી દુનિયા સહિત ભારતીય અર્થતંત્ર માટે પણ આ ભાવ વધારો અસહ્ય હતો. કારણ કે અમેરિકા, ચીન અને જાપાન બાદ ક્રૂડ ઓઇલની સૌથી વધુ ખપત ભારતમાં થાય છે. ચીન, જાપાન એટલા મોટા અર્થતંત્રો છે કે એ ઝીંક ઝીલી શકે છે, પણ ભારતમાં 90 ટકા ક્રૂડ ઓઇલ આયાત કરવામાં આવે છે અને તેના અર્થતંત્રની તાકાત અન્ય ત્રણ દેશો જેવી નથી કે ઝીંક ઝીલી જાય. ક્રૂડ ઓઇલના વધતાં ભાવ સીધા જ આપણા વિકાસદરને ટપલી મારીને નીચે બેસાડી દે છે. આ ટપલી જેવી તેવી નથી હોતી. ટપલી વાગવનો અવાજ ન આવે, પણ કિંમત ગણવા બેસો તો અબજો રૂપિયાની થપાટ પડે છે.